B. HULLADÉKGAZDÁLKODÁS

1. 31993 R 0259: A Tanács 1993. február 1-jei 259/93/EGK rendelete az Európai Közösségen belüli, az oda irányuló és az onnan kifelé történő hulladékszállítás felügyeletéről és ellenőrzéséről (HL L 30., 1993.2.6., 1. o.), az alábbi utolsó módosítással:

- 32001 R 2557: A Bizottság 2001.12.28-i 2557/2001/EK rendelete (HL L 349., 2001.12.31., 1. o.).

(a) 2014. december 31-ig a 259/93/EGK rendelet II. mellékletében felsorolt hulladékok Bulgáriába történő minden hasznosítási célú szállítását az illetékes hatóságoknak be kell jelenteni, és a továbbiakban a rendelet 6., 7. és 8. cikkének megfelelően kell eljárni.

(b) A 259/93/EGK rendelet 7. cikkének (4) bekezdésétől eltérve, 2009. december 31-ig a rendelet 4. cikkének (3) bekezdésében meghatározott indokok alapján az illetékes bolgár hatóságok kifogással élhetnek a Bulgáriába irányuló hasznosítási célú hulladékszállításokkal szemben az alábbi, III. mellékletben felsorolt hulladékok tekintetében. Ezekre a hulladékszállításokra a rendelet 10. cikkét kell alkalmazni.

AA. FÉMTARTALMÚ HULLADÉKOK

- AA 090 Arzéntartalmú hulladék és maradvány

- AA 100 Higanytartalmú hulladék és maradvány

- AA 130 Fémek maratásából származó páclevek

AB. FŐKÉNT SZERVETLEN ALKOTÓRÉSZEKET TARTALMAZÓ HULLADÉKOK, AMELYEK FÉMEKET ÉS SZERVES ANYAGOKAT IS TARTALMAZHATNAK

AC. FŐKÉNT SZERVES ALKOTÓRÉSZEKET TARTALMAZÓ HULLADÉKOK, AMELYEK FÉMEKET ÉS SZERVETLEN ANYAGOKAT IS TARTALMAZHATNAK

- AC 040 Ólmozott benzin (gázolaj) iszapok

- AC 050 Hőátadó folyadékok

- AC 060 Hidraulikus folyadékok

- AC 070 Fékfolyadékok

- AC 080 Fagyásgátló folyadékok

- AC 110 Folyékony vagy iszap formájú fenolok és fenol-vegyületek, beleértve a klór-fenolt

- AC 120 Poliklórozott naftalinok

- AC 150 Klór-fluor szénvegyületek

- AC 160 Halonok

- AC 190 Gépkocsik bezúzásából származó könnyű részecskék - pihék

- AC 200 Szerves foszforvegyületek

- AC 230 Szerves oldószerek újrahasznosítási műveleteiből eredő, halogént tartalmazó vagy nem tartalmazó nem vizes desztillációs maradékok

- AC 240 Alifás halogenizált szénhidrogének gyártása során keletkező hulladék (mint a klórmetánok, diklór-etán, vinil-klorid, vinilidén-klorid, allil- klorid és epiklór-hidrin)

- AC 260 Sertés hígtrágya; ürülék

AD. HULLADÉKOK, AMELYEK SZERVES ÉS SZERVETLEN ANYAGOKAT IS TARTALMAZHATNAK

- AD 010 Gyógyszerek gyártásából és készítéséből származó hulladékok

Az alábbiakból álló, azokat tartalmazó vagy azokkal szennyezett hulladékok:

- AD 040 Szervetlen cianidok, kivéve a szilárd nemesfém- tartalmú maradványokat, amelyek szervetlen cianid nyomokat tartalmaznak

- AD 050 Szerves cianidok

- AD 060 Fáradt olaj/víz, szénhidrogén/víz elegyek, emulziók

- AD 070 Tinták, színezékek, pigmentek, festékek, lakkok, kencék gyártásából, formálásából és használatából származó hulladékok

- AD 150 A természetben előforduló szűrőként használható szerves anyagok (mint a bioszűrők)

- AD 160 Települési/háztartási hulladékok

Ez az időtartam a 91/156/EGK irányelvvel [9] módosított, a hulladékokról szóló, 1975. július 15-i 75/442/EGK tanácsi irányelv [10] 18. cikkében meghatározott eljárással összhangban legkésőbb 2012. december 31-ig meghosszabbítható.

(c) A 259/93/EGK rendelet 7. cikkének (4) bekezdésétől eltérve, az illetékes bolgár hatóságok 2009. december 31-ig kifogással élhetnek a rendelet IV. mellékletében felsorolt hulladékok és a mellékletekben nem szereplő hulladékok Bulgáriába történő hasznosítási célú szállításával szemben, a rendelet 4. cikkének (3) bekezdésében meghatározott indokok alapján.

(d) A 259/93/EGK rendelet 7. cikkének (4) bekezdésétől eltérve, az illetékes bolgár hatóságoknak kifogással kell élniük a rendelet II., III. és IV. mellékletében felsorolt hulladékok és az e mellékletekben nem szereplő hulladékok hasznosítási célú szállításával szemben, amennyiben az olyan hasznosítást végző létesítményekbe irányul, amelyek a környezetszennyezés integrált megelőzéséről és csökkentéséről szóló, 1996. szeptember 24-i 96/61/EK tanácsi irányelv [11] vagy a nagy tüzelőberendezésekből származó egyes szennyező anyagok levegőbe történő kibocsátásának korlátozásáról szóló, 2001. október 23-i 2001/80/EK európai parlamenti és tanácsi irányelv [12] egyes rendelkezéseitől való átmeneti eltérésben részesülnek, addig, ameddig az adott létesítményre vonatkozó átmeneti eltérés fennáll.

2. 31994 L 0062: Az Európai Parlament és a Tanács 1994. december 20-i 94/62/EK irányelve a csomagolásról és a csomagolási hulladékról (HL L 365., 1994.12.31., 10. o.), az alábbi utolsó módosítással:

- 32004 L 0012: Az Európai Parlament és a Tanács 2004.2.11-i 2004/12/EK irányelve (HL L 47., 2004.2.18., 26. o.).

(a) A 94/62/EK irányelv 6. cikke (1) bekezdésének a) pontjától eltérve, 2011. december 31-ig Bulgária az energiahasznosító hulladékégető művekben a következő közbenső célokkal teljesíti a teljes hasznosítási vagy égetési arányokat:

- tömeg szerint mért 35 % 2006. december 31-ig, 39 % 2007-re, 42 % 2008-ra, 46 % 2009-re és 48 % 2010-re.

(b) A 94/62/EK irányelv 6. cikke (1) bekezdésének b) pontjától eltérve, 2014. december 31-ig Bulgária az energiahasznosító hulladékégető művekben a következő közbenső célokkal teljesíti a teljes hasznosítási vagy égetési arányokat:

- tömeg szerint mért 50 % 2011-re, 53 % 2012-re és 56 % 2013-ra.

(c) A 94/62/EK irányelv 6. cikke (1) bekezdésének c) pontjától eltérve, 2009. december 31-ig Bulgária a következő közbenső célokkal teljesíti a műanyagok újrafeldolgozására vonatkozó célkitűzést:

- tömeg szerint mért 8 % 2006. december 31-ig, 12 % 2007-re és 14,5 % 2008-ra.

(d) A 94/62/EK irányelv 6. cikke (1) bekezdésének (d) pontjától eltérve, 2014. december 31-ig Bulgária a következő közbenső célokkal teljesíti a teljes újrafeldolgozási célkitűzést:

- tömeg szerint mért 34 % 2006. december 31-ig, 38 % 2007-re, 42 % 2008-ra, 45 % 2009-re, 47 % 2010-re, 49 % 2011-re, 52 % 2012-re és 54,9 % 2013-ra.

(e) A 94/62/EK irányelv 6 cikke (1) bekezdése (e) pontjának (i) alpontjától eltérve, 2013. december 31-ig Bulgária a következő közbenső célokkal teljesíti az üveg újrafeldolgozására vonatkozó célkitűzést:

- tömeg szerint mért 26 % 2006. december 31-ig, 33 % 2007-re, 40 % 2008-ra, 46 % 2009-re, 51 % 2010-re, 55 % 2011-re, és 59,6 % 2012-re.

(f) A 94/62/EK irányelv 6. cikke (1) bekezdése (e) pontjának (iv) alpontjától eltérve, 2013. december 31-ig Bulgária a következő közbenső célokkal teljesíti a műanyagok – kizárólag műanyag formájában történő – újrafeldolgozására vonatkozó célkitűzést:

- tömeg szerint mért 17 % 2009-re, 19 % 2010-re, 20 % 2011-re és 22 % 2012-re.

3. 31999 L 0031: A Tanács 1999. április 26-i 1999/31/EK irányelve a hulladéklerakókról (HL L 182., 1999.7.16., 1. o.), az alábbi módosítással:

- 32003 R 1882: Az Európai Parlament és a Tanács 2003.9.29-i 1882/2003/EK rendelete (HL L 284., 2003.10.31., 1. o.).

Az 1999/31/EK irányelv 5. cikke (3) bekezdésének (a) és (b) pontjától és I. melléklete 2. pontjának második francia bekezdésétől eltérve, valamint az irányelv 6. cikke c) pontja ii. alpontja és a hulladékokról szóló, 1975. július 15-i 75/442/EK tanácsi irányelv [13] sérelme nélkül, a folyékony, maró illetve oxidáló hatású hulladékokra vonatkozó, valamint a felszíni vizek lerakott hulladékba kerülésének megelőzésével kapcsolatos követelményeket 2014. december 31-ig nem kell alkalmazni az alábbi 14 meglévő létesítményre:

1. "Polimeri" iszapülepítő, Várna, Devnya;

2. "Solvay Sodi", "Deven" és "Agropolichim" kombinált hamu- és iszapülepítő, Várna, ill. Devnya, Várna járásban;

3. "Varna" hőerőmű, hamuülepítő, Várna, Beloszlav;

4. "Sviloza" hamuülepítő, Veliko Tarnovo, Szvisztov;

5. Hőerőmű a "Zaharni zavodi" hamuülepítőnél, Veliko Tarnovo, Gorna Oriahovica;

6. "Vidachim v likvidatsya" hamuülepítő, Vidin, Vidin;

7. "Toplofikatsia-Ruse" hőerőmű, "Ruse-Kelet" hamuülepítő, Rusze, Rusze;

8. "Republika" hőerőmű, "COF-Pernik" és "Kremikovtsi-Rudodobiv" hamuülepítő, Pernik, Pernik;

9. "Toplofikatsia Pernik" és "Solidus"-Pernik hamuülepítő, Pernik, Pernik;

10. "Bobov dol" hőerőmű, hamuülepítő, Kjusztendil, Bobov dol;

11. "Brikel" hamuülepítő, Sztara Zagora, Galabovo;

12. "Toplofikatsia Sliven" hamuülepítő, Szliven, Szliven;

13. "Maritsa 3" hőerőmű, hamuülepítő, Haszkovo, Dimitrovgrad;

14. "Maritsa 3" hőerőmű, hamuülepítő, Haszkovo, Dimitrovgrad.

Bulgária biztosítja az ezen 14, az irányelv fenti előírásainak nem megfelelő létesítményben elhelyezett hulladék fokozatos csökkentését, az alábbiakban meghatározott maximális éves mennyiségek szerint:

- 2006. december 31-ig: 3020000 tonna;

- 2007. december 31-ig: 3010000 tonna;

- 2008. december 31-ig: 2990000 tonna;

- 2009. december 31-ig: 1978000 tonna;

- 2010. december 31-ig: 1940000 tonna;

- 2011. december 31-ig: 1929000 tonna;

- 2012. december 31-ig: 1919000 tonna;

- 2013. december 31-ig: 1159000 tonna;

- 2014. december 31-ig: 1039000 tonna.

4. 32002 L 0096: Az Európai Parlament és a Tanács 2003. január 27-i 2002/96/EK irányelve az elektromos és elektronikus berendezések hulladékairól (HL L 37., 2003.2.13., 24. o.), az alábbi módosítással:

- 32003 L 0108: Az Európai Parlament és a Tanács 2003.12.8-i 2003/108/EK irányelve (HL L 345., 2003.12.31., 106. o.).

A 2002/96/EK irányelv 5. cikke (5) bekezdésétől és 7. cikke (2) bekezdésétől eltérve, Bulgária 2008. december 31-ig teljesíti az évente és lakosonként átlagosan legalább négy kilogrammnyi, magánháztartásból származó elektromos és elektronikus berendezés hulladékának szelektív összegyűjtésére, valamint a hasznosításra, illetve az alkatrészek, alapanyagok és anyagok újrafelhasználására és újrafeldolgozására vonatkozó célkitűzéseket.

[9] HL L 78., 1991.3.26., 32. o.

[10] HL L 194., 1975.7.25., 39. o. A legutóbb az 1882/2003/EK rendelettel (HL L 284., 2003.10.31., 1. o.) módosított irányelv.

[11] HL L 257., 1996.10.10., 26. o.

[12] HL L 309., 2001.11.27., 1. o. A legutóbb a 2003-as csatlakozási okmánnyal (HL magyar nyelvű különkiadás, 2003.9.23-i különszám, 33. o.) módosított irányelv.

[13] HL L 194., 1975.7.25., 39. o. A 91/156/EK irányelvvel módosított, és legutóbb az 1882/2003/EK rendelettel (HL L 284., 2003.10.31., 1. o.) módosított irányelv.

--------------------------------------------------